ഇന്ത്യന് സോഷ്യല് ഫോറം സംസ്ഥാന പ്രതിനിധി സഭ സമാപിച്ചു റിയാദ്: ഇന്ത്യന് സോഷ്യല് ഫോറം റിയാദ് ഘടകം സംസ്ഥാന പ്രതിനിധി സഭ സമാപിച്ചു. റിയാദിലെ മലസ് ഓഡിറ്റോറിയത്തില് നടന്ന പ്രതിനിധി സഭ ഫോറം സെന്ട്രല് കമ്മിറ്റി പ്രസിഡന്റ് ഹാരിസ് മംഗലാപുരം ഉദ്ഘാടനം ചെയ്തു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ചടങ്ങില് ഫോറം ബ്ലോക്ക് പ്രതിനിധികള് പങ്കെടുത്തു. സോഷ്യല് ഫോറത്തിന് സന്നദ്ധ സേവന മേഖലയില് ഇന്ത്യന് പ്രവാസികള്ക്കിടയില് നിറ സാന്നിധ്യമാവാന് സാധിച്ചുവെന്ന് അദ്ദേഹം പറഞ്ഞു. രോഗബാധിതരായ നിരാലംബരായ പാവപ്പെട്ട തൊഴിലാളികള്ക്ക് സഹായമെത്തിക്കാനും തൊഴില്പരമായ വിഷയങ്ങളില് പ്രയാസപ്പെടുന്നവര്ക്ക് മതിയായ നിയമ സഹായം നല്കാനും നിയമ കുരുക്കില് പെട്ട് നാട്ടില് പോകാന് സാധിക്കാതെ ദുരിതത്തിലായ ഒട്ടനവധി പ്രവാസികള്ക്ക് മതിയായ യാത്രാരേഖകള് ഇന്ത്യന് എംബസിയുമായി ചേര്ന്ന് നല്കി അവരെ നാട്ടില് അയക്കാനും സാധിച്ചിട്ടുണ്ട്. കോവിഡ് മഹാമാരി രൂക്ഷമായ സാഹചര്യത്തില് രോഗബാധിതരെ ആശുപത്രിയില് എത്തിക്കാനും അവര്ക്ക് മതിയായ സഹായം നല്കാനും സോഷ്യല് ഫോറം വളന്റിയര് സദാ മുന്നിലുണ്ടായിരുന്നു. രോഗബാധിതരായി മരണപ്പെട്ടവരെ മറവ് ചെയ്യുന്നതില് വളന്റിയര്മാരുടെ സന്നദ്ധത സ്വദേശികളും വിദേശികളും ഒരുപോലെ അഭിനന്ദിച്ചിരുന്നു. സോഷ്യല് ഫോറം റിയാദ് സംസ്ഥാന കമ്മിറ്റിയുടെ 2018 2021 കാലയളവിലെ പ്രവര്ത്തന റിപ്പോര്ട്ട് സ്റ്റേറ്റ് ജനറല് സെക്രട്ടറി അന്സാര് ചങ്ങനാശ്ശേരി അവതരിപ്പിച്ചു. കോവിഡ് സമയത്ത് ഫോറം നടത്തിയ സന്നദ്ധ പ്രവര്ത്തനങ്ങള് റിപ്പോര്ട്ടിനൊപ്പം അവതരിപ്പിച്ചു.സെയ്തലവി ചുള്ളിയാന് പ്രസി., അന്സാര് ചങ്ങനാശ്ശേരി ജന. സെക്ര., മുഹിനുദ്ദീന് മലപ്പുറം, തന്സീര് പത്തനാപുരം വൈ. പ്രസി., ഉസ്മാന് മുഹമ്മദ്, അബ്ദുല് അസീസ് പയ്യന്നൂര് സെക്ര., അഷറഫ് വേങ്ങൂര്, അന്വര് പി.എസ് കാസര്കോട്, ഇല്യാസ് തിരൂര് എക്സിക്യൂട്ടീവ് അംഗങ്ങള് എന്നിവരെ ഭാരവാഹികളായി തെരഞ്ഞെടുത്തു. റംസുദീന് തമിഴ്നാട്, അന്സാര് ആലപ്പുഴ എന്നിവര് തെരഞ്ഞെടുപ്പ് നിയന്ത്രിച്ചു. ചടങ്ങില് ബ്ലോക്ക് പ്രസിഡന്റുമാരായ പി.ടി. അഷറഫ്, റസാഖ് മാകൂല് എന്നിവര് സംസാരിച്ചു.